# Käyttöopas

# Henkilökohtainen tietokone VAIO Fit 14E/15ESVF1421/SVF1521

Tulosta

## Muistimoduulien lisääminen ja poistaminen

Jos haluat lisätä tietokoneen nopeutta tai parantaa sen suorituskykyä suoritettaessa ohjelmia samanaikaisesti, voit lisätä keskusmuistia asentamalla lisävarusteena hankittavia lisämuistimoduuleja.

Ennen kuin päivität tietokoneen muistin, lue Muistimoduulien lisäämiseen ja poistamiseen liittyviä huomautuksia.

Jos asennat muistimoduuleita vähintään kahteen muistipaikkaan, tietokoneessa otetaan käyttöön kaksikanavatila suorituskyvyn parantamiseksi.

Moduulin tyyppi ja tietokoneeseen asennetun muistin määrä voivat vaihdella tietokoneen mallin mukaan.

1. Sammuta VAIO-tietokone ja oheislaitteet, kytke virtajohto ja kaikki kytkentäkaapelit irti ja irrota akku.

   Lisätietoja akun irrottamisesta on kohdassa Akun poistaminen.

2. Odota hetki, että VAIO-tietokone ehtii jäähtyä.

   VAIO-tietokoneen sisällä olevat osat voivat olla kuumia heti tietokoneen sammuttamisen jälkeen. Varo polttamasta itseäsi, kun käsittelet VAIO-tietokonetta tällöin.

3. Aseta puhdas kangas tasaiselle ja sileälle pinnalle ja aseta VAIO-tietokoneesi sen päälle alla olevan kuvan mukaisesti. Avaa muistimoduulin lokeron kansi irrottamalla ruuvit ristipääruuvitaltalla.

   Ruuvien sijainti on merkitty alla olevaan kuvaan nuolilla.

   Joissakin malleissa muistimoduulin lokeron kannen ruuvit ovat kiintoruuveja, joita ei voi irrottaa kannesta.

   Muistimoduulin suojaksi on asetettu suojakääre. Nosta kääre pois, kun asennat/poistat muistimoduulin.

   Varo, ettet nosta käärettä niin paljon, että se irtoaa tai taittuu.

4. Pura staattinen sähkö koskettamalla ulkoista metalliesinettä.

   Älä kosketa VAIO-tietokoneesi sisällä olevia metalliosia.

5. Jos muistipaikkoja ei ole vapaana, irrota asennettuna oleva muistimoduuli. Nosta moduulia kulmassa vetämällä salpoja nuolien suuntaan (1) ja vedä moduuli sitten irti nuolen suuntaisesti (2).

6. Poista uusi muistimoduuli antistaattisesta pakkauksestaan.
7. Tartu muistimoduuliin sen reunoista ja liu’uta se muistimoduulipaikkaan liitinpää alaspäin siten, että moduulissa oleva lovi on vastakkain muistimoduulipaikassa olevan pienen ulokkeen kanssa.

8. Paina muistimoduulia sen reunoista, kunnes moduuli napsahtaa paikalleen kuvan mukaisesti.

   Muistipaikan päissä olevat salvat napsahtavat kiinni ja kiinnittävät moduulin paikalleen. Älä kosketa mitään muistimoduulin IC-piirejä (mustia osia).

9. Aseta muistimoduulin lokeron kansi paikalleen ja kiinnitä se vaiheessa 3 irrotetuilla ruuveilla.
10. Asenna akku paikalleen, kytke kaikki vaiheessa 1 irrotetut kytkentäkaapelit ja oheislaitteet ja käynnistä tietokone.
11. Tarkista, että järjestelmämuistin määrä on muuttunut oikeaksi.

    Jos näkyvä järjestelmämuistin määrä on oikea, muistimoduulin asennus on onnistunut.

    Lisätietoja järjestelmätietojen tarkistamisesta on kohdassa Järjestelmätietojen tarkasteleminen.

Siirry sivun alkuun

### Aiheeseen liittyvää

- Muistimoduulien lisäämiseen ja poistamiseen liittyviä huomautuksia

Siirry sivun alkuun