# Käyttöopas

# Henkilökohtainen tietokone VAIO Fit 14E/15ESVF1421/SVF1521

Tulosta

## Kosketuslevyn käyttäminen

Voit siirtää tietokoneen näytöllä näkyvää osoitinta liikuttamalla sormeasi kosketuslevyllä.

Sijoittamalla osoittimen haluamasi kohteen tai objektin päälle ja painamalla sitten vasenta tai oikeaa painikealuetta voit antaa erilaisia komentoja ja avata valikoita.

1. Vasen painikealue

2. Oikea painikealue

#### Napsauttaminen

Siirrä osoitin haluamasi kohteen tai objektin kohdalle ja paina vasenta painikealuetta kerran.

Voit vaihtoehtoisesti napauttaa kosketuslevyä kerran.

#### Kaksoisnapsauttaminen

Siirrä osoitin haluamasi kohteen tai objektin kohdalle ja paina vasenta painikealuetta nopeasti kaksi kertaa.

Voit vaihtoehtoisesti napauttaa kosketuslevyä nopeasti kaksi kertaa.

#### Kakkospainikkeella napsauttaminen

Siirrä osoitin haluamasi kohteen tai objektin kohdalle ja paina oikeaa painikealuetta kerran.

Voit vaihtoehtoisesti napauttaa kosketuslevyä nopeasti kahdella sormella.

Voit avata erilaisia pikavalikoita osoittimen sijainnin mukaan.

#### Vetäminen

Siirrä osoitin haluamasi kohteen tai objektin kohdalle, paina vasenta painikealuetta kerran, pidä aluetta painettuna ja vedä sitten sormeasi kosketuslevyllä.

Vaihtoehtoisesti voit napauttaa kosketuslevyä nopeasti kaksi kertaa ja vetää toisen napautuksen jälkeen sormeasi kosketuslevyllä.

#### Vetäminen ja pudottaminen

Vedä kuvake, kuten tiedosto, haluamasi kohtaan ja vapauta sormi vasemmalta painikealueelta.

Vaihtoehtoisesti voit napauttaa kosketuslevyä nopeasti kaksi kertaa, vetää toisen napautuksen jälkeen sormeasi kosketuslevyllä niin, että osoitin siirtyy haluamasi kohtaan, ja nostaa sitten sormesi kosketuslevyltä.

#### Vierittäminen

Liu'uta kahta sormea ylös ja alas kosketuslevyllä, kun haluat vierittää näyttöä pystysuunnassa.

Liu'uta kahta sormea sivulta sivulle kosketuslevyllä, kun haluat vierittää näyttöä vaakasuunnassa.

#### Siirtyminen taakse- tai eteenpäin osoitinta siirtämättä

WWW-sivustoja, kuvia ja vastaavia tarkasteltaessa voit siirtyä taakse- tai eteenpäin osoitinta liikuttamatta asettamalla kolme sormea kosketuslevylle ja liu'uttamalla niitä sivulta sivulle.

#### Zoomaaminen

WWW-sivustoja, kuvia ja vastaavia tarkasteltaessa voit zoomata nipistämällä kosketuslevyä. Avaa nipistystä, jos haluat lähentää kuvaa, ja nipistä kiinni, jos haluat loitontaa kuvaa.

#### Sovellusvalikon avaaminen

Aseta sormesi kosketuslevyn yläreunaan ja liu'uta sormeasi sitten alaspäin.

Sovellusvalikko ei tule näkyviin, jos sovellus ei tue sen käyttöä.

#### Oikopolkujen avaaminen

Aseta sormesi kosketuslevyn oikeaan reunaan ja liu'uta sormeasi sitten vasemmalle. Lisätietoja on kohdassa Oikopolkujen avaaminen.

#### Sovelluksen vaihtaminen

Voit vaihtaa käynnissä olevasta sovelluksesta toiseen asettamalla sormesi kosketuslevyn vasempaan reunaan ja liu'ttamalla sormeasi sitten oikealle. Jos käynnissä on useita sovelluksia, toista toiminto. Sovellukset tulevat näkyviin siinä järjestyksessä, jossa niitä on käytetty, viimeksi käytetystä sovelluksesta alkaen.

#### Huomautus

- Eletoiminto (vierittäminen, eteen-/taaksepäin siirtyminen, lähentäminen/loitontaminen, sovellusvalikon avaaminen, oikopolkujen avaaminen tai sovelluksen vaihtaminen) ei ehkä toimi VAIO-tietokoneen käyttöolosuhteiden tai kosketuslevyn asetusten mukaan.

#### Vihje

- Kosketuslevyn muoto vaihtelee ostamasi mallin mukaan.

- Jos haluat yksityiskohtaisia ohjeita kosketuslevyn käytöstä, käynnistä VAIO Control Center, valitse Mouse and Keyboard ja katso opastusvideot. Lisätietoja VAIO Control Center -sovelluksen käynnistämisestä on kohdassa Sovellukset (Apps), Asetukset (Settings) ja Tiedostot (Files): etsiminen ja avaaminen/käynnistäminen.

Siirry sivun alkuun

### Aiheeseen liittyvää

- Kosketuslevyn ottaminen käyttöön ja poistaminen käytöstä
- Kosketuslevyn napautustoiminnon poistaminen käytöstä
- Eletoiminnon ottaminen käyttöön ja poistaminen käytöstä

Siirry sivun alkuun